Σε μια ακόμη προκλητική ενέργεια προχώρησε η Άγκυρα , αυτή τη φορά στη θαλάσσια περιοχή των Ι μίων , δύο μόλις ημέρες πριν την επέτειο από το επεισόδιο στην ελληνική βραχονησίδα. Το πιο προκλητικό είναι πως παρών στην τουρκική ενέργεια ήταν και ο αρχηγός των τουρκικών ενόπλων δυνάμεων .

Συγκεκριμένα, το πρωί δυο φουσκωτά με Τούρκους κομάντος, συνοδευόμενα από μια τουρκική πυραυλάκατο, έκαναν “αναπαράσταση” της κρίσης του 1996. Με ταχύτητα τα δύο φουσκωτά με τους Τούρκους ξεκίνησαν από τα τουρκικά παράλια και έφθασαν μέχρι τα Ίμια.

Στη συνέχεια τα δύο φουσκωτά μαζί με τη πυραυλάκατο έκαναν τον κύκλο των βραχονησίδων και αποχώρησαν.

Ιδιαίτερη σημασία έχει το γεγονός ότι σε ένα από τα δύο φουσκωτά επέβαινε ο ίδιος ο Αρχηγός των Τουρκικών ΕΔ στρατηγός Ακάρ. Η παρουσία του Ακάρ δίνει άλλη βαρύτητα στην πρόκληση.

Στην περιοχή βρισκόταν κανονιοφόρος του ΠΝ η οποία παρακολούθησε τις νέες προκλήσεις των Τούρκων.

Επίσης σημασία έχει και η χρονική περίοδος που συνέβη το συγκεκριμένο περιστατικό καθώς έγινε μόλις λίγες ημέρες πριν από την «επέτειο» του επεισοδίου των Ιμίων το 1996.

Genelkurmay Başkanı Org. Hulusi Akar Kardak'a çıktı! Yunan botu engellemeye çalıştı, gergin anlar yaşandı https://t.co/CILbTQwWWZ pic.twitter.com/Oo4dCpT9bL — Habertürk (@Haberturk) January 29, 2017

Δείτε τις φωτογραφίες που δημοσιεύει το CNN Turk.

Δείτε βίντεο-ντοκουμέντο από τη στιγμή που η τουρκική πυραυλάκατος προσεγγίζει τις βραχονησίδες των Ιμίων.